  Виталий Пронин Удмурт кылэз тодӥсьтэм пиналъёслы учебник5-тӥ классын дышетскись пиналъёс понна «Ӟеч-а, бур-а, удмурт кыл» учебник толон «Удмуртия» издательствое вуиз: со Нижний Новгородысь типографиын печатламын.Книга туж яркыт пӧрмем, кие кутымон. Туала госстандартлэн куронъёсызъя, книгалэн вылкыметэз векчи картонлэсь лэсьтэмын, нылпиослы нуллыны капчи мед луоз шуыса.Нырысьсэ та сериысь учебнике лыдӟиськонъя нимаз урокъёс пыризы. Со дасямын удмурт кылэз тодӥсьтэм пиналъёс понна, соин ик правилоос ӟуч кылын сётӥсько.Книгалэн авторъёсыз таяз радэ вить кузя: Дышетонын йӧскалык ужпумъёсъя институтысь Надежда Боталова, «Удмурт дунне» газетын ужась Борис Боталов, Кузебай Герд нимо гимназиысь дышетӥсьёс Нина Главатских, Екатерина Перевозчикова, Людмила Фазлеева. Суредъёсты дасяз Николай Быков.Борис Боталов  